Buka ya Strategies to Combat Homelessness, e e gatisitsweng ke setheo sa lekgotla la Ditšhaba Tse di Kopaneng sa Centre for Human Settlements, e tlhalosa go tlhoka legae e re ke boemo jwa “go se nne le ntlo e e mo boemong jo bo amogelesegang. Seno se akaretsa magae otlhe a maemo a one a leng kwa tlase ga a a tsewang a siame” mo lefelong le motho yo o se nang legae a nnang mo go lone. Bangwe ba ka tswa ba nna mo mebileng kgotsa mo matlotleng kgotsa mo dikagong dingwe tse di sa tlholeng di dirisiwa fa ba bangwe bone ba ka tswa ba nna mo dihoseteleng. Ba bangwe ba ka tswa ba nna le ditsala tsa bone ka nakwana fela. Yone patlisiso eno ya re le fa boemo e ka tswa e le bofe: “Go tlhalosa gore motho mongwe ga a na legae go supa gore ‘go tshwanetse ga dirwa sengwe’ go thusa motho yoo ka bothata joo jwa gagwe.”